**Német Nemzetiségi Önkormányzat Mór**

**89/2014. (XI.13.) NNÖM sz. határozata**

**a Német Nemzetiségi Önkormányzat Szervezeti és működési szabályzatáról szóló 15/2012. (II.14.) NNÖM sz. határozat módosításáról**

A Német Nemzetiségi Önkormányzat Mór 15/2012. (II.14.) NNÖM határozatával elfogadott Szervezeti és működési szabályzatát az alábbiak szerint módosítja:

1. A III. fejezetet követően beiktatásra kerül a III/A. fejezet:

***„III/A. fejezet***

***A nemzetiségi önkormányzati képviselők vagyonnyilatkozat-tételi kötelezettsége***

1. ***A nemzetiségi önkormányzati képviselők megválasztásukat követő 30 napon belül, majd ezt követően minden év január 31. napjáig kötelesek vagyonnyilatkozatot tenni, melyhez kötelesek csatolni a velük közös háztartásban élő házastárs, élettárs és gyermek vagyonnyilatkozatát is.***
2. ***A leadott vagyonnyilatkozatokat a munkaszervezeti feladatokat ellátó Móri Polgármesteri Hivatal Önkormányzati Irodájában őrzik, kezelésükre és nyilvántartásukra Horváth-Wundele Krisztina és Erdeiné Négele Erzsébet képviselőket jelölte ki a képviselő-testület.”***

2. A Szervezeti és működési szabályzat II. fejezet zárt üléseket szabályozó 4. pontja a „méltatlanság” kategóriájával egészül ki:

***„A testület zárt ülést tart a következő ügyekben: összeférhetetlenségi, méltatlansági, kitüntetési ügy tárgyalásakor, vagyonnyilatkozati eljárás és fegyelmi büntetés kiszabása során, valamint ha törvény az ügyet érintően a nyilvánosságot kizárja.”***

3. A Szervezeti és működési szabályzat II. fejezet 28. pontjában „és az Országos Német Önkormányzat Regionális Irodájának” szövegrész törlésre kerül.

4. A Szervezeti és működési szabályzat III. fejezet 6. pontja h.) ponttal egészül ki”:

***„h) méltatlanság megállapításával.”***

5. A Szervezeti és működési szabályzat 1. sz. melléklet szövegének helyébe az alábbi szöveg lép:

***„Képviselői névjegyzék:***

***Erdei Ferenc elnök 8060 Mór, Orgona utca 38.***

***Négele Helga elnökhelyettes 8060 Mór, Vörösmarty utca 24.***

***Erdeiné Négele Erzsébet képviselő 8060 Mór, Orgona utca 38.***

***Horváth-Wundele Krisztina képviselő 8060 Mór, Dózsa Gy. utca 27. 1/6.***

6. A Szervezeti és működési szabályzat jelen határozattal történő módosítása 2014. november 14. napján lép hatályba.

Mór, 2014. november 13.

Erdei Ferenc

elnök